stanford-oval/wikipedia huggingface dataset:
Sanremon ralli 1986
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Markku Alén |  Ilkka Kivimäki | Lancia Delta S4 | 5:31:35 |  |  |
| 2. |  Dario Cerrato |  Giuseppe Cerri | Lancia Delta S4 | 5:32:53 | +1.18 |  |
| 3. |  Miki Biasion |  Tiziano Siviero | Lancia Delta S4 | 5:33:17 | +1.42 |  |
| 4. |  Malcolm Wilson |  Nigel Harris | MG Metro 6R4 | 5:38:37 | +7.02 |  |
| 5. |  Kenneth Eriksson |  Peter Diekmann | Volkswagen Golf II GTi 16V | 6:07:28 | +35.53 |  |
| 6. |  Ladislav Křeček |  Bořivoj Motl | Škoda 130LR | 6:28.12 | +56.37 |  |
| 7. |  Alessandro Fiorio |  Luigi Pirollo | Fiat Uno Turbo | 6:28.44 | +57.09 |  |
| 8. |  "Tchine" |  Gilles Thimonier | Opel Manta 400 | 6:29.29 | +57.54 |  |
| 9. |  Svatopluk Kvaizar |  Jiří Janeček | Škoda 130LR | 6:33.13 | +1:01.38 |  |
| 10. |  Livio Lupidi |  Demetrio Davanzo | Renault 5 GT Turbo | 6:36.16 | +1:04.41 |  |
Lähde:
Aiheesta muualla

Rallye San Remo 1986 (englanniksi)
Osakilpailut MM-rallikaudella 1986
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Norsunluurannikko
Italia
Iso-Britannia
Yhdysvallat
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Sanremon ralli 1983

|  Sanremon ralli 1983 |
| --- | --- |
 10. osakilpailu 12 osakilpailusta kaudella 1983. 
Ajankohta:  2. – 7. lokakuuta 1983
Pituus:  58 erikoiskoetta, 775,89 km


Palkintokoroke
Voittaja:   Markku Alén    Ilkka Kivimäki  (Martini Racing)
Toinen:   Walter Röhrl    Christian Geistdörfer  (Martini Racing)
Kolmas:   Attilio Bettega    Maurizio Perissinot  (Martini Racing)
Lancia Rally 037.
Sanremon ralli 1983 (viralliselta nimeltään 25. Rallye Sanremo) oli rallin maailmanmestaruussarjan kilpailu kaudella 1983. Kilpailu järjestettiin 2. – 7. lokakuuta 1983 Sanremossa. Kilpailu oli kauden kymmenes ja erikoiskokeiden yhteispituus oli 775,89 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1. |  Markku Alén |  Ilkka Kivimäki | Lancia Rally 037 | 8:50.17 | 0.0 |  |
| 2. |  Walter Röhrl |  Christian Geistdörfer | Lancia Rally 037 | 8:52.26 | +2.09 |  |
| 3. |  Attilio Bettega |  Maurizio Perissinot | Lancia Rally 037 | 8:55.27 | +5.10 |  |
| 4. |  Henri Toivonen |  Fred Gallagher | Opel Manta 400 | 8:59.49 | +9.32 |  |
| 5. |  Miki Biasion |  Tiziano Siviero | Lancia Rally 037 | 9:00.42 | +10.25 |  |
| 6. |  Dario Cerrato |  Giuseppe Cerri | Opel Manta 400 | 9:08.04 | +17.47 |  |
| 7. |  Michèle Mouton |  Fabrizia Pons | Audi Quattro A2 | 9:14.20 | +24.03 |  |
| 8. |  Luigi Battistolli |  Rudy Roberto Dalpozzo | Opel Manta 400 | 9:17.17 | +27.00 |  |
| 9. |  Bernard Darniche |  Alain Mahé | Audi Quattro A2 | 9:28.35 | +38.18 |  |
| 10. |  Gabriele Noberasco |  Daniele Cianci | Alfa Romeo GTV6 | 9:58.39 | +1:08.22 |  |
Lähde:
Aiheesta muualla

Rally-Maps.com
Osakilpailut MM-rallikaudella 1983
Monaco
Ruotsi
Portugali
Kenia
Ranska
Kreikka
Uusi-Seelanti
Argentiina
Suomi
Italia
Norsunluurannikko
Yhdistynyt kuningaskunta
Rallin maailmanmestaruussarjan Sanremon rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003
Saint-Genis-Laval

Château de la Tour Saint-Genis-Laval
Saint-Genis-Laval on kunta Rhônen departementissa Rhône-Alpesin hallintoalueella Ranskassa. Kunnassa oli 19 221 asukasta vuoden 1999 väestönlaskennassa. Saint-Genis-Lavalin pinta-ala on 13 neliökilometriä. Saint-Genis-Laval kuuluu Lyonin suurkaupunkialueeseen Communauté urbaine de Lyon.
Hans-Jörg Kuebart

| Hans-Jörg Kuebart |
| --- | --- |

Henkilötiedot
Syntynyt: 2. syyskuuta 1934 Allenstein, Itä-Preussi (nyk. Olsztyn, Puola)
Kuollut: 14. helmikuuta 2018 (83 vuotta) Bad Honnef, Saksa
Kansalaisuus:  Saksa
Ammatti:  sotilas
Sotilashenkilö
Palvelusmaa(t):  Saksa
Palvelusvuodet:  1956–1994
Komentajuudet:  Jagdbombergeschwader 34 4. Luftwaffendivision Saksan ilmavoimat
Sotilasarvo:  kenraaliluutnantti
Hans-Jörg Kuebart (2. syyskuuta 1934 Allenstein – 14. helmikuuta 2018 Bad Honnef) oli Saksan ilmavoimien komentaja 1991–1994.
Hans-Jörg Kuebart syntyi Allensteinissä Itä-Preussissa (nyk. Olsztyn, Puola). Hänen perheensä karkotettiin kodistaan toisen maailmansodan päätyttyä. Hän liittyi Saksan rajavartiojoukkoihin vuonna 1955 ja seuraavana vuonna Saksan asevoimiin, missä hänestä koulutettiin panssarivaunun johtaja. Vuonna 1957 hän vaihtoi ilmavoimiin, missä hänestä koulutettiin Landsberg am Lechissä ja Fürstenfeldbruckissä T-6 Texan-, F-84 Thunderjet- ja Lockheed T-33 -lentäjä. Myös hänen veljensä Bernd palveli ilmavoimissa mutta sai surmansa 16. kesäkuuta 1962 lento-onnettomuudessa.
Vuodet 1958–1964 Kuebart oli lentäjänä ja laivueen komentajana Jagdbombergeschwader 33:ssa Büchelin lentotukikohdassa. Hänet ylennettiin kapteeniksi ja siirrettiin yleisesikuntakoulutukseen Führungsakademie der Bundeswehriin 1964–1966. Hän oli Jagdbombergeschwader 34 "Allgäun" komentajana 1968–1972, ja sinä aikana hänet ylennettiin everstiksi. Hän oli Kölnissä Luftflottenkommandossa osastopäällikkönä 1972–1974, ja hänet nimitettiin 1977 Saksan sotilasattaseaksi Madridiin ja vuonna 1979 prikaatikenraaliksi ylennettynä Lontooseen.
Kun Kuebart oli palannut Saksaan, hänet ylennettiin kenraalimajuriksi ja 4. Luftwaffendivisionin komentajaksi Aurichiin ja edelleen kenraaliluutnantiksi Luftwaffenführungskommandon komentajaksi Köln-Wahnin lentotukikohtaan. Hän oli 1989–1991 apulaiskomentajana ja esikuntapäällikkönä Naton Keski-Euroopan ilmavoimien esikunnassa.
Kuebart nimitettiin 1. huhtikuuta 1991 Saksan ilmavoimien komentajaksi, ja hän oli tehtävässä eläkkeelle jäämiseensä saakka. Hän jäi eläkkeelle 30. syyskuuta 1994. Hän oli eläkkeelle jäätyään Saksan ilmavoimien veteraanijärjestön Gemeinschaft der Jagdfliegerin puheenjohtajana 29. syyskuuta 2000 – 6. lokakuuta 2006.
Kuebart oli naimisissa, ja hänellä on kolme poikaa.
Haarajärvi (Virrat)

| Haarajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°22′53″N, 23°43′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Harrajärveen 
Järvinumero:  35.421.1.024
Mittaustietoja
Pinnankorkeus:  132,1 m  
Rantaviiva:  0,865 km  
Pinta-ala:  1,856 ha  
Saaria:  ei saaria 
 fiHaarajärvi 
Haarajärvi  on Pirkanmaalla Virroilla Kuuriperän kylän lähellä sijaitseva järvi.
Maantietoa

Järven pinta-ala on 1,9 hehtaaria, se on 400 metriä pitkä ja 50 metriä leveä. Järvellä ei ole kartan mukaan saaria.  Sen rantaviivan pituus on 850 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 132,1 metriä mpy.
Sean Backman

| Sean Backman |
| --- | --- |

Henkilötiedot
Syntynyt: 29. huhtikuuta 1986 (ikä 38) Cos Cob
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  175 cm
Paino:  77 kg
Seura
Seura:  Eisbären Berlin
Sarja:  DEL
Pelinumero:  61
Pelaajaura
Pääsarjaura:  2010–
Aik. seurat:  Texas Stars (AHL) Idaho Steelheads (ECHL) Bridgeport Sound Tigers (AHL) Manchester Monarchs (AHL) Ontario Reign (AHL)
Sean Backman (s. 29. huhtikuuta 1986) on yhdysvaltalainen jääkiekkoilija, joka pelaa Saksan DEL-joukkue Eisbären Berlinissä.
Ura

Backman pelasi yliopistojääkiekkoa Avon Old Farmsissa Connecticutissa. Backman aloitti junioriuransa pelaamalla vuoden USHL-joukkue Green Bay Gamblersissa, josta hän siirtyi pelaamaan ECACiin Yalen yliopiston joukkueeseen, jossa teki 126 pistettä 122 pelissä nelivuotisen Yale -uransa aikana. Hänet valittiin ECAC:n toiseen tähdistöön vuonna 2009 ja ensimmäiseen tähdistöön vuonna 2010. Hänet valittiin myös NCAA:n toiseen tähdistöön vuonna 2010.
Kaudeksi 2010–2011 vapaana agenttina ollut Backman teki 30. maaliskuuta 2010 ensimmäisen ammattilaissopimuksensa Dallas Starsin kanssa. Hän aloitti kauden 2010–2011 pelaamalla farmijoukkue Texas Starsissa. 8. elokuuta 2011 Backman teki New York Islandersin kanssa yhden vuoden kahden suunnan sopimuksen. Hän joutui Islandersissakin pelaamaan farmijoukkueessa, kun esiintyi koko kauden ajan Bridgeport Sound Tigersin paidassa.
21. elokuuta 2013 Backman teki yhden vuoden sopimuksen Los Angeles Kingsin farmiseura Manchester Monarchsin kanssa.
Käännös suomeksi
Haarajärvi (Jämsä)

| Haarajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°41′39″N, 24°51′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  metsäoja Salmijärveen 
Järvinumero:  35.763.1.011
Mittaustietoja
Pinnankorkeus:  137,5 m  
Rantaviiva:  0,714 km  
Pinta-ala:  2,174 ha  
Saaria:  ei saaria 
 fiHaarajärvi 
Haarajärvi  on Keski-Suomessa Jämsän Länkipohjan Hiukkaalla sijaitseva järvi.
Maantietoa

Järven pinta-ala on 2,2 hehtaaria ja se on 250 metriä pitkä ja 200 metriä leveä. Se sijaitsee Parkunsuon ja Löytynvuoren välissä metsäalueella. Järvellä ei ole kartan mukaan saaria. Sen rantaviivan pituus on 700 metriä ja sen rannat ovat metsämaata, joka on paikoitellen soistunutta. Järvi on autio, vaikka pohjoispuolella sijaitsee entinen maatila, joka on muutettu vapaa-ajan asunnoksi. Järvelle tulee tie Hiukkaalta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Lahnajärven valuma-alueeseen (35.763) se kuuluu. Järven vedenpinnan korkeus on 137,5 metriä mpy. Siihen on johdettu kaksi lyhyttä suo-ojaa. Sen laskuoja on koneellisesti kaivettu metsäoja, joka laskee parin kilometrin päässä Salmijärveen.
Haarajärvi (Kannonkoski)

| Haarajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°52′41″N, 25°22′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  puro Tulijärveen 
Järvinumero:  14.444.1.032
Mittaustietoja
Pinnankorkeus:  166,9 m  
Pituus:  1,1 km  
Leveys:  470 m  
Rantaviiva:  4,246 km  
Pinta-ala:  15,504 ha  
Tilavuus:  0,000352 km³ 
Keskisyvyys:  2,27 m  
Suurin syvyys:  8,1 m  
Saaria:  2 
 fiHaarajärvi 
Haarajärvi  on Keski-Suomessa Kannonkoskella  Kannonpään lähellä sijaitseva järvi.
Maantietoa

Järvi on 1,1 kilometriä pitkä, 470 metriä leveä, ja sen pinta-ala on 15,5 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuudeksi on saatu 352 000 kuutiometriä. Sen keskisyvyys on 2,3 metriä ja suurin syvyys on 8,1 metriä. Sen rantaviivan pituus on 4,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Järven vedenpinnan korkeus on 166,9 metriä mpy.
Saunalahti

Saunalahti voi tarkoittaa:
Saunalahti, kaupunginosa Espoossa
Saunalahti, kaupunginosa Viipurissa
Saunalahti Group, entinen suomalainen pörssiyhtiö
Teleoperaattori Elisan kuluttajabrändi
Saunalahti on myös usean vesistön nimi:
Saunalahti, lahti Viipurissa
Saunalahti, lahti Helsingissä Seurasaarenselän ja Pikku Huopalahden välissä
Saunalahti, lahti Helsingissä Vanhankaupunginselässä Herttoniemen lähellä
Saunalahti, lahti Helsingissä Villasaarenselän eteläosassa, Jollaksessa
Näiden lisäksi Suomen kartalta löytyy satoja muita Saunalahti-nimisiä Vakaveden osia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saunalahti”, voi hakea sivunnimihaulla, laajalla sivunnimihaulla tai tekstihaulla.
Harrogate

| Harrogate |
| --- | --- |
 Somerset Road Harrogatessa
 Harrogate
 Koordinaatit: 53°59′N, 1°32′W 
Valtio:  Yhdistynyt kuningaskunta
Osa:  Englanti
Hallintoalue:  Yorkshire ja Humber
Kreivikunta:  North Yorkshire
Hallinto:  
 – Hallinnon tyyppi:  Hallintopiiri
Piirivaltuusto:  54 paikkaa
Pinta-ala:  
 – Kokonaispinta-ala:  18,1 km²
 – Metropolialue:  1 308 km²
Väkiluku (2017):  74 426
 – Väestötiheys:  4 112 as./km²
 – Metropolialue:  160 044
 – Väestötiheys metropolialue:  122 as./km²
 
 www.harrogate.gov.uk 
Infobox OKVirheellinen NIMI-arvo: 
Harrogate [ˈhærəɡət] on noin 74 000 asukkaan kaupunki ja 160 000 asukkaan hallintopiiri (borough) North Yorkshiren kreivikunnassa Pohjois-Englannissa. Hallintopiiriin kuuluu Harrogaten kaupungin lisäksi Knaresboroughin maaseutukaupunki, Riponin katedraalikaupunki ja laajalti maaseutua. Riponin lounaispuolella sijaitsee Studleyn kuninkaallinen puisto ja  Fountains Abbeyn rauniot, jotka ovat muodostaneet Unescon maailmanperintökohteen vuodesta 1986 lähtien.
Harrogatessa järjestettiin vuoden 1982 Eurovision laulukilpailu. Vuonna 2007 kaupungin alueelta löydettiin viikinkiaikainen Harrogaten aarre.
Ystävyyskaupungit

Bagnères-de-Luchon, Ranska (vuodesta 1952 lähtien)
Wellington, Uusi-Seelanti
Harrogate, Yhdysvallat
Aiheesta muualla

Kuvia tai muita tiedostoja aiheesta Harrogate Wikimedia Commonsissa
Harrisonin piirikunta (Ohio)

Harrisonin piirikunta on piirikunta Ohiossa, Yhdysvalloissa. Sen hallinnollinen keskus ja suurin kylä on Cadiz.
Maantiede

Harrisonin naapuripiirikuntia ovat Carroll pohjoisessa, Jefferson idässä, Belmont etelässä, Guernsey lounaassa ja Tuscarawas lännessä.
Väestö

Piirikunnassa oli vuoden 2010 väestönlaskennassa 15 864 ihmistä. Etniset ryhmät jakautuvat valkoisiin, joita on 95,8%, mustiin (2,2%), alkuperäisamerikkalaisiin (0,2%) ja aasialaisiin (0,2%).
Kotitalouden mediaanitulo on 36 920 dollaria ja köyhyysrajan alapuolella oli 20,1% väestöstä vuosina 2007–2011.
Pinjainen

Pinjaisten ruukki kuvattuna lippukalliolta. Kuva vuodelta 1880.
Pinjainen (ruots. Billnäs) on Raaseporin kaupungissa Kuninkaantien varrella, entisen Pohjan kunnan alueella sijaitseva kylä ja entinen rautaruukki. Pinjaisten ruukkikylä kuuluu osana Pohjan ruukkien maisemaa Suomen kansallismaisemiin.
Historia

Pinjaisten ”isä” oli vuorimestari Carl Billsten, joka sai rautaruukin perustamisoikeuden Karjaanjoen (Mustionjoen) koskeen vuonna 1641. Yksityisestä aloitteesta perustettu ruukki kohtasi ensimmäiset vaikeutensa jo 1659, kun paikalliset talonpojat hävittivät ruukin liiallisiksi kokemiensa rasitteiden takia. Toinen tuho kohtasi Pinjaisia isovihan muodossa, jonka aikana venäläiset hävittivät ruukin lähes kokonaan.
Isovihan jälkeen ruukkiyhtiön ostivat veljekset Mikael Hising ja Johan Hising, jotka perustivat Pinjaisiin muun muassa Suomen ensimmäisen puutarhakoulun.
Yritys päätyi 1883 Fridolf Leopold Hisingerin omistukseen. Billnäs Bruks Aktiebolag -nimellä toiminut yhtiö (vuodesta 1935 O.Y. Billnäs A.B.) valmisti muun muassa takomotuotteitta, joista kuuluisimpia ovat kirveenterät. Tehtaat valmistivat vuodesta 1909 alkaen myös laadustaan tunnettuja konttorikalusteita.
Pinjaisten tehtaiden osake-enemmistö siirtyi Oy Fiskars Ab:lle vuosina 1918–1920, ja kokonaan tehtaat siirtyivät Fiskarsin omistukseen vuonna 1957. O.Y. Billnäs A.B. sulautettiin lopullisesti emoyhtiö Fiskarsiin 1970 ja samalla lopetettiin myös huonekalutehtaan toiminta.
Pohjan kunta perusti 1983 yhtiön Kiint. Oy Pohjan Ruukkiteollisuus, joka valtion tuella osti keskeisiä osia Pinjaisten ja Fiskarin ruukeista, runsaat 110 rakennusta, joista noin 60 Pinjaisissa. Pinjaisten ruukkialue vaihtoi omistajaa vuonna 2008, kun Pohjan kunta myi 15. joulukuuta tehdyllä kaupalla omistuksessaan olleen 4,7 hehtaarin suuruisen jokiranta-alueen sekä sillä sijaitsevan yhdentoista teollisuusrakennuksen kokonaisuuden yrittäjä Olli Muuraiselle osaksi Management Events -yhtiöitä.
Historia > Asuntojen myynti

Raaseporin kaupunki myi vuonna 2012 yrittäjä Olli Muuraiselle sata omistamaan ruukkiasuntoa Fiskarista ja Pinjaisista. Asukkailla on kaksi vuotta oikeus asua entisin ehdoin, ja sen jälkeen kymmenen vuotta asunnoista puolet on säilytettävä vuokrakäytössä. Asunnot myytiin 4,1 miljoonalla eurolla. Pinjaisista Muurainen suunnittelee kongressikeskusta.
Historia > Tehtaiden toiminnan loppuminen

Fiskars-yhtiön toiminta Pinjaisten vanhassa osassa lakkasi pääosin vuonna 1989, jolloin suurin osa toiminnoista siirrettiin uusiin tiloihin noin kahden kilometrin päähän, lähelle Karjaan rajaa. Vanhan osan teollinen toiminta loppui kokonaan vuonna 2002, kun myös työkalutehdas Tooling siirrettiin saksitehtaan yhteyteen.
Entinen ruukkialue kuuluu Suomen kansallismaisemiin. Alue muodostaa myös osan Pohjan ruukkiympäristöt -nimistä kohdetta valtakunnallisesti merkittävien rakennettujen kulttuuriympäristöjen luettelossa.
Historia > Rautatieasema-alue

Helsingin ja Turun välisen rantaradan linjaus kulki alun perin Pinjaisten läpi, joskaan ei enää vuoden 1989 rataoikaisujen jälkeen kylän ydinosan kautta. Vanhan rautatien penger sekä asema-alueen asuinrakennukset ovat kuitenkin yhä jäljellä.
Historia > Rakennukset

Pinjaisten ruukkialueella on jäljellä runsaasti kulttuurihistoriallisesti arvokkaita rakennuksia, joista merkittävin on 1600-luvulta peräisin oleva Iso paja. Entiset tuotantorakennukset sijoittuvat pääosin ruukkia halkovan Karjaanjoen (Mustionjoen) eteläpuolelle.
Pohjoisrannalla sijaitsevat entiset maatalousrakennukset, joista vaikuttavimman kokonaisuuden muodostavat niin sanotun Poliittisen kulman rakennukset, jotka ovat isännöitsijän huvila (1915), viljamakasiini (1778), vanha talli (1778) sekä härkätalli (1888). Pohjoisrannalla sijaitsee myös Lars Sonckin piirtämä kivirakenteinen ruukinkartano Villa Billnäs, joka on valmistunut vuosina 1916–1917. Se rakennettiin vuonna 1915 tulipalossa tuhoutuneen puisen Villa Billnäsin tilalle. Koskenkyläntiellä, korkeimmalla kukkulalla sijaitsee Billnäs Lokalen (1917), joka on täysin säilynyt huomattavan kokoinen puurakenteinen seuraintalo.
Suurinta osaa kylän vanhan ja arvokkaimman osan kiinteistöistä hallitsee Billnäsin Ruukki Oy -kiinteistöyhtiö, joka kuuluu Olli Muuraisen omistamiin Hjärnbruket Ab Oy -yhtiöihin.
Historia > Tapahtumat

Pinjaisten alueella järjestetään vuosittain lukuisia tapahtumia.
Historia > Yhdistystoiminta

Kyläyhdistyksenä toimii 1976 perustettu Pro Billnäs ry.
Mielenterveysyhdistys Kaippari ry
Pinjaisten vapaaehtoinen palokunta
Historia > Yritystoiminta

Pinjaisten ruukki
Rakennusapteekki
Pinjaisten taimisto
Raaseporin kulttuuriverstas Oy Ab
Onnellisen Sepän Paja
Billnäs teoksessa Finland framställdt i teckningar (1845-1852)
Viljamakasiini Pinjaisten puistotien varrella.
Savonlinnan normaalikoulu

Savonlinnan normaalikoulu oli Itä-Suomen yliopistoon kuuluva perusopetuksen luokkien 1–9 harjoittelukoulu. Savonlinnan normaalikoulu sijaitsi Savonlinnan kampuksella Heikinpohjan kaupunginosassa. Koulun toiminta loppui keväällä 2018 Itä-Suomen yliopiston siirrettyä opettajankoulutuslaitoksen Joensuuhun. Sen tilalle perustettiin Talvisalon koulun Heikinpohjan toimipiste entisiin opettajankoulunlaitoksen tiloihin.
Koulun painoalueita olivat taito-, taide- ja viestintäkasvatus sekä esiopetus. Koulun tehtävänä oli myös uuden pedagogisen tiedon soveltaminen ja tuottaminen kokeilu-, tutkimus- ja kehittämistoiminnan avulla ja tämän tiedon välittäminen opetusharjoittelijoille. Lisäksi koulun tehtävänä oli kokonaisvaltainen opetuksen ja oppimisen laadun kehittäminen yhteistyössä yliopiston kanssa.
Koulun historiaa

Savonlinnan seminaari toimi aluksi Puistokadun kansakoulun tiloissa. Niinpä opetusharjoittelukin suoritettiin vuosin 1954–1963 Puistokadun koulun luokissa.
Seminaarin siirryttyä Kuninkaankartanonmäelle omiin tiloihin käynnistyivät vuonna 1961 seminaarin kansakoulun rakennustyöt. Koulurakennus valmistui keväällä 1963.
Vuoteen 1973 asti koulussa toimi sekä kansakoulu että kaksiluokkainen kansalaiskoulu.
Vuonna 1973 Seminaarin kansakoulu muuttui peruskoulun ala-asteeksi ja sen nimeksi tuli Savonlinnan harjoittelukoulu. Samanaikaisesti kansalaiskoulun luokat siirtyivät kaupungin koululaitokseen. Vielä kerran koulu koki nimenmuutoksen, sillä vanhojen normaalilyseoiden mukaisesti kaikki harjoittelukoulut muutettiin normaalikouluiksi. Näin ollen koulusta tuli 1970-luvun lopulla Savonlinnan normaalikoulu.
Koulun laajentuessa 1980-luvun alkupuolella kolmiluokkasarjaiseksi peruskoulun ala-asteeksi vanhat tilat osoittautuivat riittämättömiksi. Seurauksen oli uuden lisäosan rakentaminen ja vanhan koulurakennuksen peruskorjaus. Uusi kokonaisuus vihittiin käyttöön vuoden 1986 keväällä.
Vuonna 2008 Savonlinnan normaalikouluun perustettiin kaksi 7. luokkaa näin tehden koulusta 1.–7. luokkien yhteiskoulun. (Vuodesta 2009 1.–8. luokkien ja vuonna 2010 1.–9. luokkien)
Kuluneiden vuosien aikana on koulun johtajina ja rehtoreina toimineet Sointu Strandman, Jaakko Salminen, Pirkko Salminen, Kalervo Seppälä, Petri Salo ja viimeisenä Mikko Ripatti.
Aiheesta muualla

Kotisivu: http://snor.fi/
http://kampusnet.joensuu.fi (Arkistoitu – Internet Archive)
Hear My Plea

Hear My Plea oli Albanian edustuskappale Euroviisuissa 2007. Kappaleen lauloi Frederik Ndoci. Kappale on mahtipontinen balladi. Kappaleelle ei annettu ennakkoon mitään mahdollisuuksia. Voittajaveikkauksessa Albanian kerroin oli kaikista suurin. Kappale jäikin semifinaalissa sijalle 17 eikä sillä näin ollut mitään toivoa finaaliin pääsystä. 17. sija oli kuitenkin korkeampi kuin moni odotti.
Hanna Barysevitš

Hanna Adamauna Barysevitš (valkoven. Ганна Адамаўна Барысевіч, ven. Анна Адамовна Борисевич, Anna Adamovna Borisevitš, väitetysti 5. toukokuuta 1888 – 23. helmikuuta 2007) oli väitetysti aikansa maailman vanhin ihminen. Hänen väitettiin olleen kuollessaan 118-vuotias – kaikkien aikojen vanhin tunnettu oli 122-vuotiaana Ranskassa kuollut Jeanne Calment.
Barysevitš oli kansallisuudeltaan valkovenäläinen. Hän syntyi Budassa ja kuoli Valko-Venäjän pääkaupungissa Minskissä.
Kun Anna Barysevitš kuoli helmikuussa 2007, vanhin elossa ollut virallisesti tunnustettu ihminen oli japanilainen Yone Minagawa. Minagawa syntyi tammikuussa 1893, joten Barysevitš olisi ollut häntä lähes viisi vuotta vanhempi. Samaten Barysevitš olisi ollut viimeinen 1880-luvulla syntynyt ihminen.
Barysevitš nousi kansainvälisesti otsikoihin toukokuussa 2004 sekä uudelleen 117-vuotiaana, jolloin hänelle tehtiin harmaakaihileikkaus. Häntä ei koskaan hyväksytty Guinnessin ennätysten kirjaan. Ainoa vahvistus hänen iästään oli hänen passissaan.
Kuten monet vanhukset Valko-Venäjällä, Barysevitš puhui trasjankana tunnettua venäjän ja valkovenäjän sekoitusta.
Sean Price

Sean Price vuonna 2013.
Sean Price (17. maaliskuuta 1972 Brooklyn, New York – 8. elokuuta 2015 Brooklyn) oli yhdysvaltalainen rap-artisti.
Price tuli tunnetuksi 1990-luvun puolivälissä ollessaan Heltah Skeltah -duon toinen osapuoli, ”Ruck”. Duo oli osa Boot Camp Clik -hip hop -kollektiivia. Hän levytti myös sooloartistina omalla nimellään.
Diskografia

Monkey Barz (2005)
Jesus Price Superstar (2007)
Master P (2007)
Kimbo Price (2009)
Mic Tyson (2012)